ಬೆಂಗ್ಳೂರಲ್ಲಿ ಮಂಗೋಲಿಯಾ ಅಧ್ಯಕ್ಷರಿಗಾಗಿ 3 ಕಿ.ಮೀ ಟ್ರಾಫಿಕ್ ಜಾಮ್

ಬೆಂಗಳೂರು: ಮಂಗೋಲಿಯಾ ಅಧ್ಯಕ್ಷರಿಗಾಗಿ ಬೆಂಗಳೂರಿನಲ್ಲಿ 3 ಕಿ.ಮೀ ಟ್ರಾಫಿಕ್ ಜಾಮ್ ಉಂಟಾಗಿದೆ.

ಮಂಗೋಲಿಯಾ ಅಧ್ಯಕ್ಷ ಖಲ್ತ್ ಮಗಿನ್ ಬಟುಲ್ಗಾ ರಾಜ್ಯಪ್ರವಾಸದಲ್ಲಿದ್ದಾರೆ. ಈ ಹಿನ್ನೆಲೆಯಲ್ಲಿ ವಿಐಪಿ ಮೂಮೆಂಟ್‍ ಗೆ ಝೀರೋ ಟ್ರಾಫಿಕ್ ಗಾಗಿ ಪೊಲೀಸರು ರಸ್ತೆ ತಡೆದಿದ್ದಾರೆ. ಮೇಖ್ರಿ ಸರ್ಕಲ್ ನಲ್ಲಿ ಪೊಲೀಸರು ವಾಹನಗಳನ್ನು ತಡೆದ ಪರಿಣಾಮ ವಾಹನ ಸವಾರರು ಪರದಾಡುವಂತಾಗಿದೆ.

ಅಧ್ಯಕ್ಷರು ಇಸ್ರೋದಿಂದ ಎಲೆಕ್ಟ್ರಾನಿಕ್ ಸಿಟಿಯಲ್ಲಿ ನಡೆಯುವ ಒಂದು ಖಾಸಗಿ ಕಾರ್ಯಕ್ರಮಕ್ಕೆ ಮಂಗೋಲಿಯಾ ಅಧ್ಯಕ್ಷರು ಹೋಗಬೇಕಾಯಿತು. ಹೀಗಾಗಿ ಮಂಗೋಲಿಯಾ ಅಧ್ಯಕ್ಷರಿಗಾಗಿ ಮೇಖ್ರಿ ಸರ್ಕಲ್ ಬಳಿ ಝೀರೋ ಟ್ರಾಫಿಕ್ ಒದಗಿಸಬೇಕಾಯಿತು. ಆದರೆ ಇಂದು ಸೋಮವಾರವಾದ್ದರಿಂದ ಟ್ರಾಫಿಕ್ ಜಾಮ್ ಹೆಚ್ಚಾಗಿ ಉಂಟಾಗಿದೆ.

ಮೇಖ್ರಿ ಸರ್ಕಲ್ ನಿಂದ ಸರಿಸುಮಾರು ಕೊಡಿಗೆಹಳ್ಳಿ ಜಂಕ್ಷನ್ ವರೆಗೂ ಜಾಮ್ ಉಂಟಾಗಿದೆ. ಅಧ್ಯಕ್ಷರು ಪಾಸಾದರೂ ವಾಹನ ದಟ್ಟಣೆಯನ್ನು ನಿಯಂತ್ರಣಕ್ಕೆ ತರಲು ಪೊಲೀಸರು ಹರಸಾಹಸ ಪಟ್ಟ ಪ್ರಸಂಗವೂ ನಡೆಯಿತು.